L-Isqof Teuma b'risposta dwar il-karatteristiċi tal-qaddisin
L-Isqof ta' Għawdex Dun Anton Teuma qal li l-Beatitudnijiet huma r-risposta għall-mistoqsija dwar liema kienu l-karatteristiċi li l-qaddisin għexu fil-ħajja tagħhom. Fl-Omelija tiegħu fis-Solennità tal-Qaddisin Kollha, il-Ħadd li għadda, l-Isqof Teuma għamel kummentarju tal-Vanġelu tal-Beatitudnijiet u qal kif aħna wkoll għandna nimitawhom biex ikollna l-paċi li nixtiequ f'ħajjitna. Fil-Katidral ta' Għawdex, l-Isqof ta spjega qasira tal-Beatitudnijiet li huma: "Henjin il-foqra" "Henjin l-imnikkta għax huma jkunu mfarrġa" "Henjin ta' qalbhom ħelwa" "Henjin dawk li huma bil-ġuħ u bil-għatx tal-ġustizzja, għax huma jkunu mxebbgħa" "Henjin dawk li jħennu, għax huma jsibu ħniena" "Henjin dawk li huma safja f'qalbhom". "Henjin dawk li jġibu l-paċi, għax huma jissejħu wlied Alla". "Henjin dawk li huma ppersegwitati minħabba l-ġustizzja". Tista' taqra l-Omelija sħiħa hawn .